מוט דה הופל

מוט דה הופל (באנגלית: Mott the Hoople) הייתה להקה אנגלית שפעלה בשנות ה-60 וה-70 וניגנה בסגנון גלאם רוק והארד רוק. בשנות פעילותה הקליטה 7 אלבומי אולפן, 9 אלבומי הופעות חיות, 13 אלבומי אוסף ו-15 סינגלים. לאחר התפרקותה ב-1980 ערכה הלהקה מספר מופעי איחוד.

 ההיסטוריה של הלהקה 
 Doc Thomas Group 
הלהקה הוקמה ב-1966 בעיר הרפורד שבמחוז הרפורדשייר, אנגליה בשם "קבוצת דוק תומאס" (Doc Thomas Group). מקימיה היו מיק ראלפס (גיטרה) , סטן טיפינס (שירה) (Stan Tippins) ופיט אוברנד ווטס (גיטרה בס) . בהרכב זה יצאו למסע הופעות באיטליה וב-1967 הוציאו אלבום ראשון בעזרת חברת הקלטות באיטליה שנקרא The Italian Job.

ב-1968 הצטרפו ללהקה דייל גריפין (מתופף)  וורדן אלן (אורגן) . בהרכב חדש זה הקליטה הלהקה מספר גרסאות דמו באולפני רוקפילד  שבמונמות'.

 תחילתה של "מוט דה הופל" 
ב-1969 צדה הלהקה את תשומת ליבו של המפיק המוזיקלי גיא סטיבנס  מחברת המוזיקה איילנד רקורדס. סטיבנס לקח את הלהקה תחת חסותו וערך בה מספר שינויים כשבין השאר גייס את איאן האנטר  כזמר מוביל ופסנתרן ואת סטן טיפינס, שמילא תפקיד זה, מינה לאחראי על מסעות הלהקה. סטיבנס שינה גם את שם הלהקה ל"מוט דה הופל" על שם ספר שקרא בשם דומה  שכתב וילארד מאנוס .

בנובמבר 1969 יצא אלבומה הראשון של מוט דה הופל בשם Mott the Hoople  שכלל בעיקר גרסאות כיסוי לשירים ידועים. האלבום לא זכה להצלחה מסחרית אך הפך עם השנים לקאלט.

בספטמבר 1970 יצא אלבומה השני של הלהקה שנקרא Mad Shadows . אלבום זה זכה ליותר הצלחה והגיע למקום ה-48 בדירוג הבריטי אולם נכשל בקופות.

במרץ 1971 יצא אלבומה השלישי של הלהקה שנקרא Wildlife  ועל אף שטיפס למקום ה-44 בדירוג הבריטי נכשל בקופות.

בנובמבר 1971 יצא לאור אלבומה הרביעי שנקרא Brain Capers . אלבום זה נכשל בקופות ולא דורג כלל בבריטניה. בנוסף בוטל מסע הופעות בבריטניה ובמקביל נכשלה הופעה חיה בשווייץ. כל אלו הביאו את הלהקה למשבר ולסף פירוק.

 שנות ה"זוהר" 
הידיעות על המשבר של הלהקה ועל כוונתה להתפרק הגיעו לאוזניו של מעריץ הלהקה דייוויד בואי שנפגש איתם ושכנע אותם להישאר מאוחדים. כמו כן כתב להם את השיר All the Young Dudes  אותו הוציאה הלהקה תחילה כסינגל. השיר הפך להצלחה גדולה כשדורג מקום 3 במצעד הסינגלים הבריטי, מקום 37 בדירוג בילבורד הוט 100 ומקום 31 במצעד הקנדי. השיר היווה את הציר המרכזי באלבום החמישי שהוציאה הלהקה בספטמבר 1972 שנקרא גם הוא All the Young Dudes  ודייוויד בואי היה שותף ביצירתו. האלבום נמכר בהצלחה וטיפס למקום ה-21 במצעד האלבומים הבריטי, למקום ה-89 בדירוג בילבורד 200 בארצות הברית ולמקום ה-61 בדירוג קנט מיוזיק רפורט באוסטרליה.

לאחר הוצאת האלבום החמישי עזב האורגניסט ורדן אלן  והלהקה, בהרכב המצומצם, הוציאה ביולי 1973 את אלבומה השישי Mott . אלבום זה זכה להצלחה מסחרית גדולה ודורג במקום השביעי במצעד האלבומים הבריטי, במקום ה-35 בדירוג בילבורד 200 בארצות הברית, במקום 43 בדירוג מגזין RPM בקנדה ובמקום ה-57 בדירוג קנט מיוזיק רפורט באוסטרליה.

במאי 1973, לאחר הקלטת האלבום "Mott", הובאו שני נגני אורגן חלופיים: מורגן פישר  ומיק בולטון (Mick Bolton) (שניהם היו נגני ליווי באלבומים קודמים של הלהקה). בהמשך השני עזב בולטון והוחלף על יד בלו וויבר . כמו כן עזב את הלהקה ב-1973 המייסד והגיטריסט מיק ראלפס  והוחלף על ידי הגיטריסט אריאל בנדר .

בשלהי 1973 הוציאה הלהקה את הסינגל המצליח Roll Away the Stone  שהגיע למקום השמיני בדירוג מצעד הסינגלים הבריטי ובהמשך נכלל באלבום השביעי של הלהקה The Hoople  שיצא להפצה במרץ 1974. אלבום זה זכה גם הוא להצלחה ודורג במקום 11 במצעד האלבומים הבריטי ובמקום 28 בדירוג בילבורד 200 בארצות הברית. עם החומרים מאלבום זה ואחרים יצאה הלהקה למסע הופעות בארצות הברית כשלהקת החימום שלה הייתה להקת אירוסמית' ולהקה מסייעת הייתה להקת קווין. מסע הופעות זה חיזק את הקשור של מוט דה הופל עם להקת קווין והביא, בהמשך, למספר שיתופי פעולה בין הלהקות. בין השאר ליוו בריאן מיי, פרדי מרקיורי ורוג'ר טיילור שיר סולו של איאן האנטר וכן שרו איאן האנטר (סולן להקת מוט דה הופל), מיק רונסון ודייוויד בואי את השיר של הלהקה "All the Young Dudes"  במופע המחווה לפרדי מרקיורי שנערך ב-1992 (כחצי שנה לאחר מותו של פרדי מרקורי).

בנובמבר 1974 יצא אלבומה השמיני של הלהקה בשם Live . היה זה אלבום של הקלטות ממסע ההופעות בארצות הברית שהתקיים מוקדם יותר אותה שנה. ההצלחה של האלבום הייתה בינונית והוא טיפס למקום ה-32 במצעד האלבומים הבריטי ולמקום ה-23 בדירוג בילבורד 200 בארצות הברית.

 להקת "מוט" 
לאחר הכנת האלבום Live התחוללו מספר שינויים בלהקה. מיק רונסון החליף את אריאל בנדר אבל זמן קצר לאחר מכן עזבו רונסון ואיאן האנטר את הלהקה. לשלושת האמנים שנשארו (ווטס, גריפין ופישר) הצטרפו הגיטריסט ריי מייג'ורס (Ray Majors) והזמר נייג'ל בנג'מין (Nigel Benjamin). במסגרת השינויים אימצה הלהקה את השם החדש "מוט" (Mott).

ב-1975 הוציאה הלהקה אלבום ראשון תחת השם החדש בשם Drive On . האלבום זכה לתגובות פושרות ולחוסר הצלחה קופתית והגיע למקום 35 במצעד האלבומים הבריטי ולמקום ה-160 בדירוג בילבורד 200 בארצות הברית.

ב-1976 הוציאה הלהקה אלבום שני בשם Shouting and Pointing . האלבום זכה להצלחה מועטה ביותר ולחוסר במכירות ודורג במקום ה-70 במצעד האלבומים הבריטי ובמקום 180 בדירוג בילבורד 200.

 להקת "בריטיש ליונז" 
בעקבות האכזבה משני האלבומים חל משבר בלהקה, נייג'ל בנג'מין התפטר והוחלף תחילה על ידי סטיב היימס (Steve Hyams) ובהמשך על ידי ג'ון פידלר (John Fiddler) כשבמקביל שינתה הלהקה את שמה ל-British Lions .

ב-1977 הוציאה הלהקה אלבום בשם British Lions . האלבום זכה לתגובות צוננות בקהל והגיע למקום 78 במצעד האלבומים הבריטי ולמקום 83 בדירוג בילבורד 200.

ב-1980 הוציאה הלהקה את האלבום Trouble with Women שנכשל גם הוא בקופות והגיע למקום 80 במצעד האלבומים הבריטי ולמקום 199 בדירוג בילבורד 200. היה זה אקורד הסיום של הפעילות הסדירה של הלהקה וחבריה פנו כל אחד לפעילות עצמאית.

 האיחוד בשנות ה-90 
ב-1989 ו-1990 התאחדה הלהקה במבנה המקורי שלה. הופעות האיחוד יצאו ב-1998 כאלבום בשם Shotgun Eyes שכלל שירים מהתקופה בה הופיעה הלהקה באיטליה תחת השם Doc Thomas Group.

באפריל 1999 התאחדה הלהקה לשתי הופעות בוולברהמפטון.

 האיחוד ב-2009 
ב-2009 הודיעה הלהקה על 2 הופעות איחוד שתוכננו לאוקטובר אותה שנה באולם המרסמית' אפולו  בלונדון. בעקבות ביקוש ער לכרטיסים הוסיפה הלהקה עוד 3 מועדים בתאריכים עוקבים. ההופעות זכו לביקורת חיובית על ידי המבקרים ולקהל שהגיע למופעים הוצע לקנות דיסקים של המופע בשם Live at HMV Hammersmith Apollo 2009.

בסוף נובמבר התאחדה הלהקה שוב למען מופע צדקה שנערך בגלאזגו, סקוטלנד.

 האיחוד ב-2013 
ב-2013 התאחדה הלהקה לסדרת הופעות שכללה את הO2 ארנה בלונדון וכן את בירמינגהאם, גלאזגו, ניוקאסל ומנצ'סטר. דיסק של ההופעה החיה במנצ'סטר יצא לשוק ב-2014 בשם Live 2013.

ב-2016 נפטר חבר מתופף הלהקה דייל גריפין  וב-2017 נפטר גם פיט אוברנד ווטס  מסרטן הגרון.

 האיחוד ב-2018 
ב-2018 נערך איחוד של הלהקה לטובת מסע הופעות באירופה. הצוות המקורי כלל את איאן האנטר, מורגן פישר ואריאל בנדר ואליהם הצטרפו הגיטריסטים ג'יימס מאסטרו (James Mastro) ומארק בוש (Mark Bosch), האורגניסט דניס דיבריזי (Dennis DiBrizzi), נגן גיטרת הבס פאול פייג' (Paul Page) והמתופף סטיב הולי (Steve Holley).

 האיחוד ב-2019 
ב-2019 התאחדה הלהקה בהרכב כמעט זהה להרכב האיחוד של 2018 ויצאה למסע הופעות שכלל 6 הופעות בבריטניה וכן כ-10 הופעות בניו יורק. מסע הופעות נוסף בארצות הברית שתוכנן לשלהי אותה שנה בוטל בגלל בעיות טנטון באוזניו של איאן האנטר.

 דיסקוגרפיה  
+תאריךשם הלהקהשם האלבוםהרכבליווי מוזיקליהערות1969מוט דה הופלMott the Hoople (1969) מיק ראלפס , פיט אוברנד ווטס , דייל גריפין , ורדן אלן  ואיאן האנטר גיא סטיבנס  (פסנתר)אלבום אולפן1970מוט דה הופל"Mad Shadows" מיק ראלפס, פיט אוברנד ווטס, דייל גריפין, ורדן אלן ואיאן האנטרגיא סטיבנס (פסנתר)אלבום אולפןמרץ 1971מוט דה הופל"Wildlife" מיק ראלפס, פיט אוברנד ווטס, דייל גריפין, ורדן אלן ואיאן האנטרגיא סטיבנס, ג'רי הוגאן (Jerry Hogan), ג'ס רודן  (זמרה), סטן טיפינס (Stan Tippins) (זמרה), ג'ים ארצ'ר (Jim Archer) (ויולה)אלבום אולפןנובמבר 1971מוט דה הופל"Brain Capers" מיק ראלפס, פיט אוברנד ווטס, דייל גריפין, ורדן אלן ואיאן האנטרגיא סטיבנס, ג'ים פרייס  (חצוצרה)אלבום אולפןספטמבר 1972מוט דה הופל"All the Young Dudes" מיק ראלפס, פיט אוברנד ווטס, דייל גריפין, ורדן אלן ואיאן האנטראריאל בנדר  (גיטרה ושירה), מיק בולטון (Mick Bolton) (אורגן), דייוויד בואי (סקסופון), מורגן פישר  (אורגן), ריי מייג'ורס (Ray Majors) (גיטרה), מיק רונסון (גיטרה), באדי בורל (Buddy Bauerle) (חליל), מייק וולס (Mike Walls) (אורגן) וג'ף הנובר (Jeff Hanover) (ויבראסלפ )אלבום אולפן1972מוט דה הופל"Rock and Roll Queen" מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף1973מוט דה הופל"Mott" מיק ראלפס, פיט אוברנד ווטס, דייל גריפין ואיאן האנטרפול בקמסטר (צ'לו חשמלי), מורגן פישר, מיק הינס (Mick Hince) (פעמונים), אנדי מקיי  (סקסופון), גרהאם פרסקוט  (ויולה) ולהקת הליווי ת'נדרסיז אלבום אולפןמרץ 1974מוט דה הופל"The Hoople" מיק ראלפס, פיט אוברנד ווטס, דייל גריפין, אריאל בנדר ואיאן האנטריואי קייסי  (סקסופון), ג'ק מקפירסון (Jock McPherson) (סקסופון), מייק הורביץ (Mike Hurwitz) (צ'לו), לינזי דה פול (שירה), מיק ראלף (שירה), גרהאם פרסקוט (ויולה ופעמונים צינוריים) ולהקת הליווי ת'נדרסיזאלבום אולפןנובמבר 1974מוט דה הופל"Live" איאן האנטר, פיט אוברנד ווטס, דייל גריפין, אריאל בנדר ומורגן פישרבלו וויבר  (אורגן), מיק בולטון (אורגן) וסטן טיפינס (שירה)אלבום חי1975מוט"Drive On" איאן האנטר, פיט אוברנד ווטס, דייל גריפין, מורגן פישר, ריי מייג'ורס ונייג'ל בנג'מיןסטן טיפינס (שירה)אלבום אולפן1976מוט דה הופל"Greatest Hits" פיט אוברנד ווטס, דייל גריפין, מורגן פישר, מיק ראלפס, אריאל בנדרדייוויד בואי, מיק רונסון (גיטרה), להקת הליווי ת'נדרסיז ולהקת הליווי סו אנד סאני אלבום אוסף1976מוט"Shouting and Pointing" פיט אוברנד ווטס, דייל גריפין, מורגן פישר, ריי מייג'ורס ונייג'ל בנג'מיןאלבום אולפן1977בריטיש ליונז"British Lions" פיט אוברנד ווטס, דייל גריפין, מורגן פישר, ריי מייג'ורס וג'ון פידלרסטן טיפינס (שירה)אלבום אולפן1980בריטיש ליונז"Trouble with Women"פיט אוברנד ווטס, דייל גריפין, מורגן פישר, ריי מייג'ורס וג'ון פידלראלבום אולפן1980מוט דה הופל"Shades of Ian Hunter & Mott the Hoople"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף1980מוט דה הופל"Two Miles from Heaven" מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף1981מוט דה הופל"All the Way from Memphis"מיק ראלפס, פיט אוברנד ווטס, דייל גריפין ואיאן האנטראלבום אוסף1988מוט דה הופל"The Collection: Ian Hunter & Mott the Hoople"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף1990מוט דה הופל"Walkin' with a Mountain"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף1992מוט דה הופל"London to Memphis" מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף1993מוט דה הופל"Ballad of Mott the Hoople – A Retrospective"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף1996מוט דה הופל"Original Mixed Up Kids"מורגן פישר, אריאל בנדראלבום הופעה חיה (הוקלט עלי ידי ה BBC)1997מוט דה הופל"Super Hits"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף1998מוט דה הופל"Shotgun Eyes"מיק ראלפס, פיט אוברנד ווטס, ורדן אלן, איאן האנטר ומרטין צ'מברס  המתופףאלבום אוסף1998מוט דה הופל"All the Young Dudes: The Anthology"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף2000מוט דה הופל"Rock 'n' Roll Circus Live"מורגן פישר, אריאל בנדראלבום הופעה חיה2001מוט דה הופל"Two Miles from Live Heaven"מורגן פישר, אריאל בנדראלבום הופעה חיה2001מוט דה הופל"A Tale of Two Cities"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף2004מוט דה הופל"Mott the Hoople Live – 30th Anniversary Edition"מורגן פישר, אריאל בנדראלבום הופעה חיה2005מוט דה הופל"Family Anthology"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום אוסף2006מוט דה הופל"Live Fillmore West"מורגן פישר, אריאל בנדראלבום הופעה חיה2007מוט דה הופל"Fairfields Halls, Live 1970"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום הופעה חיה2008מוט דה הופל"In Performance 1970–1974"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום הופעה חיה2009"Live at HMV Hammersmith Apollo 2009"מיק ראלפס, פיט אוברנד ווטס, דייל גריפין, ורדן אלן ואיאן האנטראלבום הופעה חיה2014מוט דה הופל"Live 2013"מיק ראלפס, פיט אוברנד ווטס, ורדן אלן, מרטין צ'מברס ואיאן האנטראלבום אוסף

 מחוות 
 השיר All the Way from Memphis מתוך האלבום "מוט"  נוגן בסרט אליס לא גרה כאן יותר.
 בשיר של להקת קווין "Now I'm Here"  שנכתב ב-1975 בהשפעת מסע ההופעות בארצות הברית, יחד עם מוט דה הופל, כלולה השורה "Down in the city, just Hoople and me"
 השיר "Man on the Moon"  של להקת אר.אי.אם, שיצא ב-1992, פותח בשורה "Mott the Hoople and the Game of Life, yeah, yeah, yeah, yeah..."
 השיר "All the Young Dudes" נוגן בסרט ג'ונו (2007)

 לקריאה נוספת 
 Willard Manus, Mott the Hoople, 
 Ian Hunter, Diary of a Rock 'n' Roll Star, הוצאת אמזון  
 Strong, Martin C. (2000). The Great Rock Discography (5th ed.). Edinburgh: Mojo Books. pp. 671–2. .
 Tobler, John (1992). NME Rock 'N' Roll Years (1st ed.). London: Reed International Books Ltd. p. 217. CN 5585
 Roberts, David (2006). British Hit Singles & Albums (19th ed.). London: Guinness World Records Limited. p. 381. 

 קישורים חיצוניים 


 רשימת האלבומים של מוט דה הופל, בארכיון archive.org
 רוויוו של ההופעות החיות, באתר allmusic.com
 דיסקוגרפיה של אלבומי מוט דה הופל, באתר discogs.com
 האלבומים של מוט דה הופל, באתר rateyourmusic.com
 אוסף המוזיקה של מוט דה הופל, באתר יוטיוב

 הערות שוליים 

קטגוריה:אמני אטלנטיק רקורדס
קטגוריה:להקות רוק בריטיות
קטגוריה:להקות שהוקמו בשנת 1966
קטגוריה:להקות שהתפרקו בשנת 1980